Na temelju odredbi Zakona o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22), odredbi Pravilnika o načinu i postupku zapošljavanja I. osnovne škole Bjelovar te Pravilnika o radu I. osnovne škole Bjelovar, ravnateljica I. osnovne škole Bjelovar dana 4. listopada 2023. raspisuje

**NATJEČAJ za radno mjesto**

**učitelj/ica razredne nastave u produženom boravku učenika**

**– 1 izvršitelja/ice na određeno puno radno vrijeme**

**od 40 sati tjedno odnosno 8 sati dnevno**

Mjesto rada: I. osnovna škola Bjelovar, Željka Sabola 14, Bjelovar

Na natječaj se mogu prijaviti osobe oba spola sukladno Zakonu o ravnopravnosti spolova (NN 82/08, 69/17).

**UVJETI**: prema Zakonu o radu (NN br. 93/14, 127/17, 98/19, 151/22, 64/23), Zakonu o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22), Državnom pedagoškom standardu osnovnoškolskog sustava odgoja i obrazovanja (NN br. 63/08, 90/10), Pravilniku o odgovarajućoj vrsti obrazovanja učitelja i stručnih suradnika u osnovnoj školi (NN br. 6/19, 75/20), Pravilniku o načinu i postupku zapošljavanja I. osnovne škole Bjelovar i Pravilniku o radu I. osnovne škole Bjelovar. Uz opći uvjet za zasnivanje radnog odnosa, sukladno općim propisima o radu, osoba koja zasniva radni odnos u školskoj ustanovi mora ispunjavati i posebne uvjete za zasnivanje radnog odnosa. Posebni uvjeti za zasnivanje radnog odnosa su poznavanje hrvatskog jezika i latiničnog pisma u mjeri koja omogućava izvođenje odgojno-obrazovnog rada, odgovarajuću vrstu i razinu obrazovanja kojom su osobe stručno osposobljene za obavljanje odgojno obrazovnog rada. Poslove učitelja/ice razredne nastave može obavljati osoba koja ima vrstu obrazovanja propisanu čl. 4. Pravilnika o odgovarajućoj vrsti obrazovanja učitelja i stručnih suradnika u osnovnoj školi i ima pedagoške kompetencije.

Rok za podnošenje prijava je 8 (osam) dana od dana objave na mrežnim stranicama Hrvatskog zavoda za zapošljavanje, mrežnim stranicama i oglasnoj ploči školske ustanove.

Ugovor sa odabranim kandidatom/kinjom zasnovat će se uz uvjet probnog rada u trajanju od 6(šest) mjeseci.

Uz prijavu na natječaj (zamolbu) potrebno je priložiti:

1. životopis
2. diploma odnosno dokaz o stečenoj stručnoj spremi
3. dokaz o državljanstvu
4. uvjerenje da nije pod istragom i da se protiv kandidata/kinje ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (*ne starije od* *datuma raspisivanja natječaja)*
5. elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje

Osoba koja se poziva na pravo prednosti pri zapošljavanju, dužna je dostaviti dokaze o istom.

Kandidati koji se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (NN br. 121/17, 98/19, 84/21), članku 48. f Zakona o zaštiti vojnih i civilnih invalida rata (NN br. 33/92, 77/92, 27/93, 58/93, 2/9, 76/94, 108/95, 108/96, 82/01, 103/03, 148/13, 98/19), članku 9. Zakona o profesionalnoj rehabilitaciji i zapošljavanju osoba s invaliditetom (NN br. 157/13, 152/14, 39/18, 32/20) te članku 48. Zakona o civilnim stradalnicima iz Domovinskog rata (NN br. 84/21), dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Kandidati koji ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (NN br. 121/17, 98/19, 84/21), uz prijavu na natječaj dužni su priložiti i dokaze propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji.

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Osobe koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (NN br. 84/21), uz prijavu na natječaj dužne su u prijavi na natječaj pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata.

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju%20Zakon%20o%20civilnim%20stradalnicima%20iz%20DR.pdf>

Isprave se prilažu u neovjerenoj preslici, a izabrani kandidat obvezan je prije zapošljavanja predočiti dokumente u izvorniku ili preslici ovjerenoj od strane javnog bilježnika sukladno Zakonu o javnom bilježništvu (NN br. 78/93, 29/94, 162/98, 16/07, 75/09, 120/16).

Nepotpune prijave, odnosno prijave koje ne sadrže tražene podatke i priloge, kao i prijave koje pristignu izvan roka, neće se razmatrati, a osobe koje podnesu takve prijave neće se smatrati kandidatima prijavljenim na natječaj. Škola ne obavještava osobu  o razlozima zašto se ne smatra kandidatom natječaja.

Kandidati koji su pravodobno dostavili potpunu prijavu sa svim prilozima odnosno ispravama i ispunjavaju uvjete natječaja dužni su pristupiti procjeni odnosno testiranju prema odredbama Pravilnika o načinu i postupku zapošljavanja. Ako kandidat ne pristupi procjeni smatra se da je odustao od prijave na natječaj.

Obavijest o datumu i vremenu razgovora bit će istaknuta na internetskoj stranici Škole pod rubrikom „Natječaji“.

Svaki kandidat prijavom na natječaj i dostavom dokumentacije daje privolu za obradu osobnih podataka navedenih u svim dostavljenim prilozima, odnosno ispravama, a u svrhu provedbe natječajnog postupka i zasnivanja radnog odnosa*.*

Prijave se podnose osobno ili šalju na adresu škole: **I. osnovna škola Bjelovar, Željka Sabola 14, 43 000 Bjelovar, S naznakom - za natječaj za učitelja/icu razredne nastave u produženom boravku učenika-**

O rezultatima natječaja kandidati će biti obaviješteni u zakonskom roku putem web stranice.

Ovaj natječaj objavljen je na mrežnim stranicama Hrvatskog zavoda za zapošljavanje te mrežnim stranicama i oglasnoj ploči I. osnovne škole Bjelovar dana 4. listopada 2023. godine i vrijedi do 12. listopada 2023. godine.

KLASA: 112-02/23-01/16

URBROJ: 2103-38/01-23-1

U Bjelovaru, 4. listopada 2023.

Ravnateljica:

Martina Supančić, dipl.uč., v.r.